Haridusprogrammid kaasaegse kunsti rühmanäitusel “Surve all”
2025-09-19 00:00 - 2025-09-21 23:59 (Europe/Tallinn)
Tallinna Kunstihoone Lasnamäe Paviljon J. Koorti 22, publik@kunstihoone.ee
19.09.–23.11.2025
Haridusprogrammid kaasaegse kunsti Rühmanäitusel “Surve all”, Kuraator Siim Preiman
Teemad: Normid ja erinevus, nähtamatu koormus, empaatia ja vastutus.
Mis on normaalsus ja kes selle määratleb? Kuidas tunneb end õpilane, kelle „vorm“ ei sobi süseemi? Näitus „Surve all
kutsub vaatama inimest väljaspool nn keskmistatud mudeleid – mitte kui süsteemi „edukat toodet“, vaid kui ainu-
laadset tegelast, kelle väärtus peitub tema teistsugususes.
Lasteaed: “Avastame Koos”
I kooliaste: “Punkt, joon ja pind”
II–III kooliaste, gümnaasium: “Süvenemise kunst”
Keeleõppijale (A2, B1, B2) “Sõnad, kunst ja tähendus”

Tasuta kontsert „Üle rahutu vee“
2025-09-19 17:00 - 18:30
Tasuta kontsert „Üle rahutu vee“ 19. septembril kella 17.00–18.30 MUBA suures ammersaalis (Pärnu mnt 59, Tallinn).
Kontsert on pühendatud 1944. a suurpõgenemise 81. aastapäevale ja Eduard Tubina 120. sünniaastapäevale. Tubina loomingut esitavad Maria Listra (sopran), Triinu Piirsalu (viiul), Mihhail Gerts (klaver) ja külalisena MUBA klaveriosakonna 11. klassi õpilane Emmanuel Teppo, õpetaja Kai Ratassepp juhendamisel. Kontserdi lõpus kuulutatakse välja ajalooteemaline essekonkurss kooliõpilastele. Kontserdi toob teieni Ülemaailmne Eesti Kesknõukogu koostöös Tallinna Muusika- ja Balletikooliga. Kaastoetajad on Tallinna linn, Tammepuu Eesti Klubi.
Lisainfo https://tubinmubas.carrd.co

Kübervõistluse Telia Cyber Battle of Estonia ja KüberNaaskel 2025 eelvoor
2025-09-20 00:00 - 23:59
Kübervõistluse Telia Cyber Battle of Estonia ja KüberNaaskel 2025 eelvoor 20.09.25
Noored 14–25 saavad proovile panna oma oskused eetilise häkkimise võistlusel ja lahendada päriselust inspireeritud küberülesandeid. Eelvooru tulemuste põhjal selguvad suurde finaali pääsejad, mis toimub 9. novembril Tallinnas.
Korraldavad: CTF Tech, Telia, SA CR14, TalTech ja CybExer Technologies.
Eelvooru registreerimine https://ctfd.cr14.net/register
Loe lisaks https://ctftech.com
Video https://youtu.be/RZo7m7S7Qzg?feature=shared

Jääaja Keskus Paunvere laadal
2025-09-20 00:00 - 23:59
september on Jääaja Keskus esindatud Paunvere laadal.

LASTEGA ÕUE: kriidimöll
2025-09-20 11:00 - 13:00
20. septembril kl 11–13 LASTEGA ÕUE: kriidimöll.
Kutsume lastega peresid muuseumi ümber tänavakriitidega möllama. Joonistame, kirjutame ja mängime peaaegu unustatud mänge, mis eeldavad tänavale joonistamist. Kas Sa teadsid, et keksu mängiti juba Vana-Rooma tänavatel? Kutsu sõbrad ja pere kampa ning muudame muuseumi ümbruse värviliseks laste maastikuks. Joonistame radasid ja mänguväljakuid, avastame muuseumiesist linnaruumi ning jätame hea ja särava jälje teistele tänaval kõndijaile.
Eesti Arhitektuurimuuseum

Heategevuslik teatejooks
2025-09-23 00:00 - 23:59
Heategevuslik teatejooks tähistab 20. sünnipäeva ja avab Euroopa spordinädala

23. septembril toimub staadionitel ja parkides üle Eesti koolinoorte heategevuslik teatejooks. Sündmus toimub Tallinna Lauluväljakust kuni Narva Joaoruni, Räpina, Valga, Kuressaare ja Kärdlani. Jooksuga algab Euroopa spordinädal Eestis.
“Rohkem kui kunagi varem ootame sel aastal teatejooksu toimumist, et tähistada sündmuse 20. sünnipäeva, kus taaskord üle Eesti jooksevad lapsed nende laste heaks, kelle liikumine on piiratud. Sellest ei jää kõrvale ükski maakond, sest tänu kohalike spordikorraldajate võrgustikule on spordi populariseerimine noorte hulgas kõikjal Eestis oluline teema,“ ütleb teatejooksu eestvedaja Erik Pallase.
Teatejooksu ja laiemalt ka spordinädala eesmärk on pakkuda noortele võimalust tunda rõõmu liikumisest ja tervislikest eluviisidest. “Nende inimeste arv, kes liikumissündmustest osa võtavad on aasta-aastalt kasvanud ja täna on spordinädal kasvanud juba liikumiskuuks. Eelmisel aastal toimus Eestis üle 1000 liikumissündmuse, ootame ka sel aastal koole ja lasteaedu ning sõpruskondi oma liikumisüritusi korraldama – ikka selleks, et terve Eesti liiguks ja püsiks tervem,“ lisas SA Liikumisharrastuse kompetentsikeskuse juhatuse liige Alo Lõoke.
Teatejooksule on oodatud osa võtma 5.–9. klasside õpilased klasside ja koolide kaupa. Distants, mida iga noor läbima peab, on 200 kuni 400 meetrit. Starti minnakse 8-liikmeliste võistkondadena. Noortega koos jooksevad ja teevad soojendust tuntud sportlased ja sporditoetajad.
Heategevuslik teatejooks on osavõtjatele tasuta. Registreerimine on avatud kuni 09.09.2025 kodulehel www.teatejooks.ee.
Teatejooks panustab igal aastal heategevusse, kogudes toetust Haapsalu Neuroloogilise Rehabilitatsioonikeskuse Toetusfondi kaudu liikumisvõime kaotanud laste heaks ning õpetades noori hoolima inimestest enda ümber ja ühiskonnas.
Täiskasvanud saavad võimendada Teatejooksu missiooni ja toetada Haapsalu Neuroloogilise Rehabilitatsioonikeskuse tegevust, helistades heategevusnumbril 900 7777 (ühe kõne hind on 7 eurot) või tehes ülekande HNRK Toetusfond SA kontole SEB pangas EE 451010220268957228 märksõnaga Teatejooks. Rohkem infot kodulehel www.hnrk.ee/toetusfond.
Teatejooksu korraldab MTÜ Tallinnmeeting, mis on ellu kutsutud spordiürituste korraldamiseks. Teatejooksu suurtoetaja on Kalevi Mesikäpp, toetaja spordinädala läbiviija SA Liikumisharrastuse kompetentsikeskus, lisaks panustavad Kultuurkapital, Tallinna linn, Tallinna Lauluväljak, Tartu linn, Pärnu linn ja Eesti Kergejõustikuliit.

Tervisemuuseumi uue õppeaasta infotund-arutelu
2025-09-24 15:00 - 16:15
Head kooli- ja lasteaiaõpetajad!
Aitäh, et olete meid usaldanud, külastanud või peagi külastamas Tervisemuuseumi haridusprogramme!
Kutsume teid osalema uue õppeaasta infotunnile-arutelule kolmapäeval, 24. septembril kell 15.00–16.15 veebikeskkonnas Zoom.
Tutvustame Tervisemuusemi alanud hooaja haridustegevusi – end juba tõestanud klassikuid ning uusi päevakajalisi ja põnevaid muuseumitunde. Lisaks võtame koos ekspertidega fookusesse noorte terviseteadlikkuse ja uurime, mida selle kohta näitavad HARNO e-testid. Moonika Oll ning Anu-Liis Ainsalu Haridus- ja Noorteametist annavad ülevaate, mida näitavad e-tasemetööd Eesti noorte terviseteadlikkuse kohta.
NB! Registreeru infotundi Fienta kaudu. Ligipääsu Zoomi saadame registreerunutele hiljemalt 23. septembril. Kohtumist ei salvestata.
Kohtumiseni infotunnis!
Eesti Tervisemuuseumi haridustiim.
Soovid olla kursis Tervisemuuseumi haridusvaldkonna värskeimate uudiste ning sündmustega?
Tule meie õpetajate kogukonda ja telli uudiskiri. Saadame sulle kirju vaid siis, kui meil midagi olulist ja kasulikku jagada on.

Üleminekuklasside sügiskool „Iga õpetaja kui ületuleku insener“
2025-09-25 00:00 - 2025-09-26 23:59
25. ja 26.09.2025 üleminekuklasside sügiskool „Iga õpetaja kui ületuleku insener“
Sügiskooli kavas on ettekanded ja töötoad, mis käsitlevad neuroloogilist mitmekesisust klassiruumis, õpimotivatsiooni ja tunnikeskkonna tajumist ning noorte sotsiaal-emotsionaalset arengut. Lisaks jagatakse praktilisi võtteid sõnavara ja üldpädevuste arendamiseks ning vaadeldakse, kuidas keeled meie ümber mõjutavad õppimist ja õpetamist.
Uurime, kuidas õpetaja saab ise hoida motivatsiooni, leida tuge ja inspiratsiooni, et toetada eesti keelest erineva emakeelega õpilasi üleminekuklassides. Ootame osalema õpetajaid, kes soovivad ühiselt kasvada, jagada kogemusi ja ammutada jõudu kolleegidelt üle Eesti.
Sihtrühm: üleminekukoolide 1., 2., 4. ja 5. klassi õpetajad
Koht LaSpa Laulasmaa

Seminar “Olümpialinnade loomine: arhitektuur, planeerimine ja disain”
2025-09-25 13:00 - 18:00
25. septembril kl 13–18 seminar “Olümpialinnade loomine: arhitektuur, planeerimine ja disain”
Seminar on osa Eesti Arhitektuurimuuseumi näituse “Tallinn täispurjes. Linna muutev olümpiaehitus” lõpuprogrammist, kus tulevad vaatluse alla olümpialinnad – fookuses on nende planeerimine, arhitektuur ja disain. Kuidas on erinevad linnad olümpiamängude korraldamist kavandanud? Mida tähendab ühele linnale suursündmuse korraldamine? Kui laia haardega on olümpiaurbanism? Millised erinevad disainiilmingud on olümpiamängudega kaasnenud? Kuidas valmistuti enne 1980. aasta purjeregatti Tallinnas? Osalemine tasuta, ette registreerimisega.
Eesti Arhitektuurimuuseum

Euroopa keeltepäev
2025-09-26 00:00 - 23:59
26.september – Euroopa keeltepäev.

Õpetajate Lehe sünnipäev
2025-09-26 00:00 - 23:59
26.september Õpetajate Lehe sünnipäev (95).

HaridusLood konverents “Kas jagub? Kes vastutab?”
2025-09-26 00:00 - 23:59
HaridusLood küsib Lihulas: kas jagub ja kes vastutab?
26. septembril toimub Lääneranna Gümnaasiumi Lihula õppehoones HaridusLood konverents “Kas jagub? Kes vastutab?”, mille korraldavad Eesti Linnade ja Valdade Liit ning Lääneranna vald. Üritus toob kokku kohalike omavalitsuste juhid, haridus- ja finantsala eksperdid, kooli- ja lasteaedade juhid ning poliitikakujundajad üle Eesti, et arutada hariduse suurimaid väljakutseid ja otsida neile lahendusi.
Käesolev aasta on kuulutatud Eesti Raamatu Aastaks ja konverents teeb kummarduse Oskar Lutsule ja tema “Nukitsamehele”, esitades läbivalt küsimuse “Kas jagub?” Kas jagub nii raha, õpetajaid kui ka omavalitsuste ja riigi vastutust?
Konverentsi avasessioonis räägitakse haridusvõrgu korrastamisest. Saue valla kogemusi tutvustavad haridusosakonna juhataja Birgit Tammjõe-Tulp ja abivallavanem Andres Kaarmann, Lääneranna valla põhikoolide olukorda selgitavad volikogu esimees Armand Reinmaa ja vallavanem Ingvar Saare. Jõhvi vallavanem Maris Toomel ning Toila valla haridusspetsialist Kerda Eiert jagavad kogemusi eestikeelsele õppele üleminekul.
Teises sessioonis vaadatakse suuremat pilti ja numbreid. Oma hinnangu annavad akadeemik Jaak Aaviksoo, riigikontrolör Janar Holm ning omavalitsuste andmeid analüüsinud ELVLi analüütik Piret Zahkna.
Päeva kolmandas osas keskendutakse õpetajate järelkasvule ja väärtuspakkumisele. Rae valla Kindluse Kooli direktor Reelika Turi ja Järva valla haridusnõunik Piret Sapp toovad välja kohalike kogemusi. Ettevõtjate vaadet hariduse ja tööturu seostele esitlevad Urve Palo ja Veljo Konnimois. Päeva kulminatsiooniks on endiste ja praeguste haridus- ning regionaalministrite debatt, kus sõna saavad Kristina Kallas, Piret Hartman, Tõnis Lukas, Jaak Aab, Siim Valmar Kiisler ja Jaak Aaviksoo.
Eesti Linnade ja Valdade Liidu asedirektor Rait Pihelgas märkis, et küsimus „kas jagub?“ ei puuduta ainult õpetajate arvu või koolide rahastust, vaid ennekõike ühist vastutust. „Kui vastutust ei jagu, ei jagu ka lahendusi. HaridusLood ongi ellu kutsutud selleks, et riik ja omavalitsused ei räägiks mööda, vaid otsiksid koos lahendusi,“ rõhutas ta.
Lääneranna vallavanem Ingvar Saare lisas, et lahendused on teinekord väga kohaspetsiifilised, sest hajaasustust ja linnalähedasi piirkondi ei saa ühte patta panna ning arvestada tuleb paljude erinevate asjaolude ja perspektiividega. „Vastutus koolivõrgu korrastamisel lasub aga kohalikul omavalitsusel. On äärmiselt oluline, et koolivõrgu korrastamisel lähtutaks iga tasandil asjakohastest kaalutlustest, mitte meeldib / ei meeldi vaatenurgast,“ sõnas ta.
Konverentsi päevajuhiks on mitmekülgse kogemusega ajakirjanik ja täna koolijuht Marko Kaljuveer.
Konverents algab 26. septembril kell 9.45 registreerimise ja hommikukohviga Lääneranna Gümnaasiumi Lihula õppehoones. Registreerimine on avatud kuni 19. septembrini. Kiiremad huvilised saavad end kirja panna soodushinnaga 89 eurot kuni 12. septembrini, seejärel on osalustasu 99 eurot. Täpsem info ja registreerimine on Eesti Linnade ja Valdade Liidu kodulehel.
HaridusLood on Eesti Linnade ja Valdade Liidu algatus, mille eesmärk on avada ja arutada kohalike omavalitsuste vaadet hariduse võtmeküsimustele. Konverentsid toovad kokku praktikud ja poliitikakujundajad, et jagada kogemusi ning pakkuda lahendusi Eesti hariduse jätkusuutlikkuse tagamiseks. Eesti Linnade ja Valdade Liit ühendab kõik 79 omavalitsust Eestis.

Täienduskoolitus „Andekus looduteadustes – kuidas märgata ja inspireerida tulevikutalente klassiruumis kaasava hariduse kontekstis“
2025-09-26 00:00 - 2025-09-27 23:59
26.–27. septembril ja 28.–29. novembril toimub Tartus kaheosaline tasuta täienduskoolitus „Andekus looduteadustes – kuidas märgata ja inspireerida tulevikutalente klassiruumis kaasava hariduse kontekstis“, mis keskendub andekuse märkamisele ja toetamisele loodusteadusliku õppe kontekstis. Koolitus on suunatud põhikooli ja gümnaasiumi bioloogiaõpetajatele.
Kuidas märgata, toetada ja suunata loodusteadustes andekaid õpilasi tänapäevase kooli kontekstis? Sellele küsimusele otsitakse vastuseid Tartu Ülikooli loodusteadusliku hariduse keskuse ja teaduskooli koolitusel „Andekus loodusteadustes – kuidas märgata ja inspireerida tulevikutalente“. Kahepäevased kohtumised Tartus annavad õpetajatele nii uusi ainealaseid teadmisi kui ka praktilisi tööriistu, et mõista andekuse ilminguid ja juhendada loodusteadustest huvitunud õpilasi nende arenguteel.
Koolituse üks tugevusi on koostöö Tartu Ülikooli teadlaste ja bioloogiaolümpiaadi žüriiga, tänu millele on tagatud kursuse kõrge ainealane tase ja sidusus olümpiaadide kogemusega. Teaduskool on aastakümneid tegelenud andekate noorte arengu toetamisega. Koolitusel jagatakse õpetajatele teadmisi kuidas mõista andekuse mitmetahulisust ning pakkuda andekatele noortele sisukaid väljakutseid ja arenguvõimalusi.
Ettekannetega esinevad muu hulgas Tartu Ülikooli teaduskooli direktor ja loodusteadusliku hariduse teadur Ana Valdmann, molekulaar- ja rakubioloogia instituudi professor Toivo Maimets, geneetikateadur Andres Ainelo, botaanik Ene Kook selgrootute zooloogia kaasprofessor Toomas Esperk, molekulaarse taimefüsioloogia kaasprofessor Hanna Hõrak ning loodusteadusliku hariduse teadurid Katrin Vaino, Helen Semilarski ja Helin Semilarski. Oma kogemusi jagavad ka Miina Härma Gümnaasiumi geograafiaõpetaja Maiu Kaljuorg ning kooli õppejuht Terje Hallik. Bioloogiaolümpiaadi žürii liikmetena ja juhendajatena jagavad oma kogemusi koolitusel gümnaasiumiastme bioloogiaolümpiaadi žürii esimees Sulev Kuuse (vivaariumi juhataja), Silvia Pihu (Maaelu Teadmuskeskus, teadur), Jürgen Jalak (üldise ja mikroobibiokeemia lektor), Karl Jürgenstein, Karl Valter Oja ja põhikooli astme žürii esimees Kairi Maileht.
Koolitusel käsitletakse andekuse teoreetilisi aluseid ja arutletakse selle üle, millised on õpetaja võimalused märgata loodusteadustes võimekaid õpilasi ning neid sisukalt ja kaasavalt toetada. Kavasse kuuluvad loengud, töötoad, juhtumipõhised arutelud ning kolleegide kogemuste vahetamine.
„Koolituse eesmärk on toetada õpetajat märkamise, suunamise ja inspireerimise oskustes – andekus vajab ruumi, kuid ka mõistmist,“ ütles koolituse eestvedaja Ana Valdmann.
Koolituse praktiline korraldus ja teoreetiline raamistik on välja töötatud loodusteadusliku hariduse keskus koostöös Tartu Ülikooli teaduskooli ja bioloogiaolümpiaadi žüriiga. Osalemiseks on vajalik eelregistreerimine.
Tasuta täiendõppeprogrammi registreerimisvorm ja lisainfo https://koolitus.edu.ee/training/16517

„Teadlaste öö“ Tallinna Tehnikaülikoolis
2025-09-26 16:00 - 22:00
26. septembril toimub Tallinna Tehnikaülikoolis juba traditsiooniks saanud „Teadlaste öö“, kus huvilised saavad kl 16–22 külastada laboreid, teha katseid, vaadata teadusteatrit, degusteerida TalTechi jäätist ja võtta ette palju muud. Sündmused ja laborikülastused toimuvad 26. septembril ka Tartu ning Virumaa Kolledžis (Kuressaare Kolledžis on teadlaste öö 3. oktoobril). Keegi pole selle ürituse jaoks liiga noor ega vana, liiga vähe ega palju koolis käinud. https://taltech.ee/sundmused/teadlaste-oo-2025

Teadlaste Öö TalTechi Virumaa kolledžis
2025-09-26 17:00 - 21:00
Teadlaste Ööl 26. septembril ajavahemikus kella 17–21 Virumaa kolledži ruumides (Järveküla tee 75) osalemine on kõikidele tasuta. Täieliku programmiga saab tutvuda SIIN.

Konverents „Johannes Aavik ja (yli)kool“
2025-09-27 11:00 - 15:00
Konverents „Johannes Aavik ja (yli)kool“
Tähistamaks 145 aastat eesti keeleuuendaja ning eestikeelse hariduse edendaja Johannes Aaviku sünnist ning eesti raamatu 500 aastat korraldab Johannes Aaviku Selts koostöös Tallinna Ülikooliga konverentsi “Johannes Aavik ja (yli)kool” 27. septembril kl 11–15 Tallinna Ülikooli Tallinna saalis M-218 Uus Sadama 5.
Arutame, kuidas tõlgendada Johannes Aaviku mõju õpetajana, ülikoolilektorina, haridustegelasena, õpikukirjutajana tema kaasaegseile ja tänapäeval.
Täpsem teave.

Pühapäev mustkunstnikuga Jääaja keskuses
2025-09-28 00:00 - 23:59
september kl 11 pühapäev mustkunstnikuga https://jaaaeg.ee/puhapaev-mustkunstnikuga/

TI-kirjaoskuse päev Taltechis
2025-09-29 10:00 - 17:00
TI-kirjaoskuse päev Taltechis 29.9 kl 10–17.

Eesti Muusika- ja Teatriakadeemia ning Eesti Muusikateaduse Seltsi raamatuklubi
2025-09-29 16:15 - 17:45
Sel sügisel saab alguse Eesti Muusika- ja Teatriakadeemia ning Eesti Muusikateaduse Seltsi raamatuklubi, mille esimesed neli kohtumist keskenduvad ülevaateteosele “Eesti muusikalugu 1”.
Eesti Muusika- ja Teatriakadeemia kirjastuse „Eesti muusikalugu“ esimene köide on esimene kaasaegne terviklik käsitlus Eesti muusikaloost alates 12.–13. sajandi vahetusest kuni Eesti Vabariigi väljakuulutamiseni 1918. aastal. Raamatu peatoimetaja on Toomas Siitan ja autorid Kristel Pappel, Toomas Siitan, Anu Kõlar, Anu Schaper, Heidi Heinmaa, Tiiu Ernits ja Aleksandra Dolgopolova.
“Sellise väärika ja mahuka teose ilmumine eesti raamatu aastal on märgiline ja nõuab väärilist tähistamist. Raamatusse üksinda süüvimine võib olla suur väljakutse ning tõenäosus, et raamat jääb riiulisse seisma, on üsna suur,” sõnab raamatuklubi eestvedaja, akadeemia teadur ja Eesti Muusikateaduse Seltsi juht Marju Raju.
Raamatuklubi kohtumised toimuvad kord kuus, kohal viibivad ka vastavate peatükkide autorid. Vabas õhkkonnas toimuv arutelu sobib näiteks muusika- ja kultuuriloost huvitatud gümnasistidele, õpetajatele ja õppejõududele, aga ka muusika(loo) sõpradele laiemalt.
Enne kohtumisi on soovitav peatükkidega tutvuda, kuid arutelule on oodatud ka need, kes ei ole raamatut veel lugenud.
Raamatuklubi kohtumised toimuvad
29.09.25 kell 16.15–17.45 Muusikakultuur Eestis kristliku misjoni algusest Põhjasõjani. Kohtumist juhivad Toomas Siitan ja Anu Schaper.
27.10.25 kell 16.15–17.45 Vene võimu kehtestamisest 19. sajandi keskpaigani. Kohtumist juhivad Heidi Heinmaa ja Kristel Pappel.
24.11.25 kell 17.30–19.00 17.30 Muusikateater läbi sajandite. Kohtumist juhib Kristel Pappel.
15.12.25 kell 16.15–18.30 Ühiskondlike muudatuste aeg 19. sajandi keskpaigast omariikluseni. Kohtumist juhivad Toomas Siitan, Tiiu Ernits ja Anu Kõlar.
Osaleda on võimalik ka Zoomi kaudu, selleks palume registreeruda aadressil marju.raju@eamt.ee. Lisainfo leiab akadeemia kodulehelt eamt.ee.

Pärnumaa noorte inspiratsioonipäev
2025-09-30 00:00 - 23:59
30. septembril toimub kümnes Pärnumaa noorte inspiratsioonipäev Hestia Hotel Strand Pärnus. See on päev, mil sajad noored alates 9. klassist kuni gümnaasiumi, kutsekoolide ja TÜ Pärnu kolledži õppuriteni kogunevad, et ammutada uusi teadmisi, kogemusi ja julgust tulevikuks. Oodatud on ka haridustöötajad, kelle jaoks päev pakub uusi vaatenurki ja väärtuslikke ideid noorte toetamiseks.
Mõnikord piisab vaid ühest hetkest, mõttest või kohtumisest, et astuda suur samm oma unistuste suunas. Just seda lubab seekordne juubelisündmus, mille programm on kujundatud noorte endi seas populaarseks osutunud teemade najal. Läbiviidud küsitluses selgus, et kõige enam kõnetavad õpilasi karjäär, rahatarkus ja eluoskused – teemad, mis on tuleviku kujundamisel vältimatud.
Teadmiste edastamiseks on üles seatud neli paralleelset lava, kus ootavad külastajaid oma ala säravad tegijad:
Karjääri lava
Kl 10.45–11.45 räägib sellest, kuidas luua endale töökoht, mida pole veel olemas, Pärnust pärit muusik, turundaja ja ettevõtja Rauno Kutti.
Kl 13.00–14.00 kõneleb Milline Naine podcasti ja kogukonna asutaja, turundus- ja produktsioonipartner, koolitaja ning mentor Katrin Hinrikus, kes võtab sõna teemal julgus ebaõnnestuda ja käia oma teed.
Eluoskuste lava
Kl 10.45–11.45 räägib loovjuht, geenitehnoloog, fotograaf, restoranikriitik ja pankur Susann Kõomägi oma kogemusloo teemal fake it till you make it.
Kl 13.00–14.00 jagab harjumuste olemust kirglikult uudishimulik naine, paranev tormaja ning tähendusrikka ja teadliku elu entusiast, koolitaja, üritusturundaja ja ettevõtja Killu Kolsar
Rahatarkuse lava
Kl 10.45–11.45 kõneleb noorsootöötaja, noorte mentor, rahatarkuse suurendaja ja rahvusvaheliste projektide juht Margit Vellend teemal “Raha kui vaimne tervis”.
Kl 13.00–14.00 sisustab Swedbanki privaatpanganduse investeeringute strateeg Tarmo Tanilas, rääkides praktilistest nippidest investeerimisega alustajatele.
Töötubade lava
Rahatarkuse töötoa (10.45–11.45) läbiviijaks on rahatarkuse entusiast, ettevõtja, kogukondade eestvedaja ja alustav investor Hanna Kuldsaar-Sarv.
Karjääri töötoa (13.00–14.00) läbiviijaks on 17-aastase staažiga karjäärinõustaja Silja Lilles-Sula.
Noorel on võimalus valida just need ettekanded ja töötoad, mis teda kõige enam kõnetavad. Päev kulmineerub üllatusesinejaga, kelle esinemine toob kaasa erilise energia ja jätab meeldejääva jälje.
Inspiratsioonipäeva peakorraldajateks on Loore Lee Allmaa ja Elisabeth Tagobert, korraldajad on Richard Oliver Allmaa, Carmen Arumäe ning Pärnumaa Arenduskeskusest Viivika Vilja. Nende sõnul on juubelisündmuse peamine eesmärk anda igale noorele kaasa vähemalt üks mõte, üks idee või üks kohtumine, mis võib muuta tema tulevikku.

Narva Ärikonverents
2025-09-30 00:00 - 23:59
30. septembril 2025 toimub Narva Ärikonverents, mis toob kokku Narva ja kogu Ida-Viru maakonna ärijuhid, ettevõtjad, alustavad ettevõtjad, avaliku sektori ja haridusvaldkonna esindajad, poliitikud ning majanduseksperdid.

Konverents pakub suurepärast võimalust osaleda aruteludes olulistel teemadel: tööjõu tulevik, koostöö hariduse ja ettevõtluse vahel, rohepööre ja energiatõhusus, uued ettevõtlusvormid ja innovatsioon.
Kohal on tunnustatud eksperdid ja spetsialistid, kes jagavad praktilisi teadmisi ja nõuandeid.
Ärme räägi Narva tulevikust – loome selle koos!

Infopäev „Loominguline pärand ja muuseumikogude täiendamine“
2025-09-30 13:00 - 15:00
30. septembril kell 13–15 infopäev „Loominguline pärand ja muuseumikogude täiendamine“
Muuseumikogu täiendamise infopäeval vastame loomingulise pärandiga seotud küsimustele, nagu näiteks: mida Eesti Arhitektuurimuuseum kogub?, Mida tähendab muuseumile annetamine? Mis eeltöid võiks enne materjali muuseumisse toomist teha?, Mis saab annetatud esemetest?, Mida teha digitaalse projektmaterjaliga? Millised asutused võiksid veel pärandmaterjalist huvituda?
Eesti Arhitektuurimuuseum

Veebiseminar "Mida lapsed päriselt internetis teevad?"
2025-09-30 19:00 - 19:30
Veebiseminar “Mida lapsed päriselt internetis teevad?”
Uus kooliaasta on endaga kaasa toonud ka rõõme ja muresid internetimaailmas.
Kutsume 30. septembril kell 19.00–19.30 vanemaid koos lastega kuulama tasuta veebiseminari, kus eksperdid aitavad leida laste internetikasutusega seotud küsimustele vastuseid.
Veebiseminaril räägitakse, kuidas seada internetikasutusele piire nii, et need ei tekitaks vastasseisu ja mismoodi saada hakkama survega olla internetis. Kuidas eristada lapse tegelikku vajadust kuuluda ja suhelda sotsiaalmeedias sellest, et “kõik teised on seal”? Mida lapsed tegelikult internetis teevad? Millist rolli mängud ja sotsiaalmeedia laste eludes täidavad ning kuidas laps seda kõike vanematele võiks selgitada?
Koolitajad: kliiniline psühholoog Anna-Kaisa Oidermaa ja Tartu Ülikooli meediauuringute kaasprofessor Maria Murumaa-Mengel.
Osalemine on tasuta! Veebiseminar toimub Tartu Ülikooli ühiskonnateaduste instituudi YouTube’i kanalil.
Anna osalemise soovist märku siin https://forms.gle/ARV5WUE3aaPdRn239
Veebiseminari korraldatakse Tartu Ülikooli ühiskonnateaduste instituudi ja Telia ühise projekti Digimentorid raames koostöös Peaasjaga.

Muusikapäev
2025-10-01 00:00 - 23:59
1. oktoobril rahvusvaheline muusikapäev.

Sammuvõistlus “Sügissammud 2025”
2025-10-01 00:00 - 2025-10-31 23:59
Sammuvõistlus “Sügissammud 2025”
Traditsiooniks saanud koolidevaheline sammuväljakutse toimub juba kuuendat korda. Õpilaste, tudengite, õppejõudude ning kogu koolipere sammude kogumise väljakutsele prognoosime vähemalt 10 000 osalejat! Väljakutse saab stardipaugu 1. oktoobril ning kestab kuni 31. oktoobrini. Kampaaniat aitab ellu viia Tervisekassa!
Väljakutse eesmärk on selgitada välja Eesti kõige aktiivsemad lasteaiad, põhi-, kesk-, kutse-, kõrg- ning ülikoolid. Väljakutses arvestatakse kõikide klasside ja koolide kogutud sammude keskmist – nii on võrdsed võiduvõimalused nii väikestel kui ka suurtel klassidel ja koolidel.
Auhinnalaud on sel korral eriti lookas ning väärtuseks koguni 3000 eurot! Väljakutse auhinnalauda aitab täita Weekend!
Sügissammud 2025 väljakutse stardipauk antakse 1. oktoobril ning registreerimine on juba avatud veebilehel!

Vaimse tervise kuu "Hooliv kogukond = tervem ühiskond"
2025-10-01 00:00 - 2025-10-31 23:59
Vimse tervise kuu toob esile kogukondade olulisuse ühiskonnas
Oktoobriga algab vaimse tervise kuu, mis sel aastal kannab juhtmõtet “Hooliv kogukond = tervem ühiskond”. Teemakuu paneb südamele, et vaimne tervis ei ole ainult tervishoiu küsimus, vaid oluline osa ka haridusest, tööelust, turvatundest ja kogukondadest. Tugevad ja sidusad kogukonnad aitavad ennetada probleeme, pakuvad tuge raskustes ja loovad keskkonna, kus abi otsimine on loomulik, mitte stigmatiseeriv.
Veebilehel www.vaimsetervisekuu.ee on võimalik lugeda toetavat materjali ning jälgida sündmusi, mida Eesti Vaimse Tervise ja Heaolu Koalitsiooni (VATEK) liikmesorganisatsioonid oktoobrikuus korraldavad.
“Sel aastal langeb vaimse tervise kuu kokku kohalike omavalitsuste valimistega. Kuu teemavaliku üheks tõukeks olidki soovitused, mille VATEKi liikmed ja laiem vaimse tervise kogukond koostasid poliitikutele ja poliitikakujundajatele, et nad saaksid inimeste vaimset tervist paremini toetada. Sellest protsessist kasvas välja kogukondade märkamise ja võimestamise fookus. Ka juba 2023. aasta Eesti inimarengu aruandest tõusis selgelt esile, et üks suurimaid, ent alakasutatud ressursse on oma kogukondade toetamine ja hoidmine,” selgitas selle aasta teemavalikut VATEKi tegevjuht Anneli Vares.
Avaüritus 1. oktoobril
Vaimse tervise kuu avatakse 1. oktoobril kell 10 veebiüritusena. Osalejaid tervitab Vabariigi Presidendi abikaasa Sirje Karis. Kogukondade rolli inimeste ja ühiskonna tervise mõjutajana avab Eesti Koostöö Kogu juhataja Kairi Tilga. VATEKi nõukogu liige, Eesti Psühhiaatrite Seltsi asepresident dr Anne Kleinberg räägib kogukondade olulisusest meie vaimse tervise toetamisel. Samuti tutvustatakse, mis vaimse tervise kuul ees ootab.
Üritusel saab osaleda Zoomi keskkonnas https://us06web.zoom.us/j/84314962266.
Kust abi leida?

Oma vaimse tervise murega pöördu julgelt oma perearsti poole.
Soovi korral saab nõu küsida vaimse tervise tugiliinilt 116 123.
Veebinõustamine – peaasi.ee; lahendus.net.

Kui tegemist on pakilise murega, siis helista:

Lasteabi: 116 111 (24 h)
Ohvriabi telefon 116 006 (24 h)
Eluliin: 6558 088 (eesti keel), 655 5688 (vene keel) (iga päev kl 19–07)
Kiirabi: 112 (24 h)

Või pöördu erakorralisele vastuvõtule:

Psühhiaatriakliiniku valvetuba Tallinnas: 617 2650 (24 h)
Psühhiaatriakliiniku valvetuba Tartus: 731 8764 (24 h)
Psühhiaatriaosakonna valvetuba Pärnus: 447 3281 (24 h)
Psühhiaatriakliiniku valvetuba Viljandis: 435 4255 (24 h)
Erakorralise meditsiini osakond Ahtmes: 331 1074 (24 h)
Erakorralise meditsiini osakond Narvas: 357 1795 (24 h)

Vaimse tervise kuud korraldab Vaimse Tervise ja Heaolu Koalitsioon VATEK Sotsiaalministeeriumi toel.

Oskuste Akadeemia: kui innovatsioon pole enam innovaatiline
2025-10-01 16:00 - 17:00
Oskuste Akadeemia: kui innovatsioon pole enam innovaatiline
1. oktoober kl 16–17
Oktoobrikuu Oskuste Akadeemia veebiseminaril kutsub teadlane ja õppejõud, professor Kristjan Port mõtlema töömaailma tulevikustsenaariumidele, sellele, milliseid oskusi peab hakkama arendama juba täna, et tulevikus edukalt toime tulla ning miks on tarvis innovatsiooni. Oskuste Kompassist, kasulikust tööriistast oskuste ja ametite kirjeldamisel räägib Kutsekoja oskuste süsteemi arendusjuht Kerli Požogina.
Lisainfo ja registreerimine https://koolitus.edu.ee/training/17496
Oskuste Akadeemia veebiseminare korraldab SA Kutsekoda.

Europassi kommik “Pane oma oskused kaardile”
2025-10-03 10:00 - 11:00
Europassi kommik “Pane oma oskused kaardile”
3. oktoobril kell 10–11
Kuidas aru saada, millised oskused sul juba olemas on, ja kus neid kõige enam vajatakse? Kommikul räägime, kuidas Oskuste Kompass, EURESe töövahendid ja Europass aitavad oskusi kirjeldada, võrrelda ning tööturul paremini orienteeruda.
Esinevad:

Otto Jõeleht (Kutsekoda) – näitab, kuidas Oskuste Kompass aitab mõista eri ametite väärtust tööturul.
Monika Toiger-Kruusvald (EURES) – tutvustab EURES kaarti, mis näitab, milliste oskuste ja ametite järgi on erinevates Euroopa riikides kõige suure nõudlus.
Heli Oruaas (Kutsekoda) – näitab, kuidas Europassi tööriistad aitavad oma oskusi kirjeldada, arendada ja siduda tööturu vajadustega.

Liitu meiega ja saa inspiratsiooni, kuidas oskusi töö- ja õpivõimalustega siduda.
Veebiseminar toimub Zoom keskkonnas https://us02web.zoom.us/j/83189881993?pwd=[REDACTED]
Europassi veebiseminare korraldab SA Kutsekoda ning need on kõigile tasuta.

Konverents „Ühiskonna probleeme (j)uurides“
2025-10-03 10:00 - 19:00
Lai tööpõld: sotsiaalteadlased (j)uurivad konverentsil ühiskonna probleeme
3. oktoobril kl 10–19 toimub Tartu Ülikooli ühiskonnateaduste instituudis konverents „Ühiskonna probleeme (j)uurides“. Värskete empiiriliste uuringute tulemustele tuginevalt analüüsivad ühiskonnauurijad tehisaru, sooliste stereotüüpide, etniliste vähemuste, kriisiennetuse ja kogukondade võimestamisega seonduvaid murekohti. Ühtlasi arutletakse sotsiaalteadlaste uurimismeetoditega seotud võimaluste ning piirangute üle.
Veebiplatvormil UTTV saab jälgida ülekannet konverentsi avakõnest, Tartu Ülikooli kommunikatsiooniuuringute professor Triin Vihalemma ettekandest, vestlusringist, paralleelsessioonidest „Ajakirjan(dusl)ike praktikate uurimine“ ja „Tumedate veebipraktikate (j)uurimine“ ning SAMM andmebaasi esitlusest. Üritusele on jäänud mõned vabad kohad. Osalemissoovist võib teada anda ühiskonnateaduste instituudile. Ajakava leiab instituudi kodulehelt.

Aasta õpetaja gala
2025-10-04 00:00 - 23:59
4. oktoober – aasta õpetaja gala.
